
Nr. 35.583/15.09.2022
REFERAT DE APROBARE
privind Regulamentul de Organizare și Funcționare a aparatului de specialitate al Primarului Comunei Ghiroda, județul Timiş

Din analiza prevederile art. 129 alin. (1) și alin. (2) din OUG nr. 57/2019 privind Codul administrativ reiese necesitatea adoptării unei hotărâri privind aprobarea Regulamentului de Organizare și Funcționare a aparatului de specialitate al Primarului Comunei Ghiroda, județul Timiş, menționând totodată că în sfera de autoritate a Consiliului Local se regăsește faptul că acesta are atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului;
Potrivit prevederilor art. 129 alin. (3) din OUG nr. 57/2019 privind Codul administrativ, Consiliul Local aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului;
Luând în considerare prevederile art. 40 alin. (1) din Legea nr. 53/2003, Codul Muncii, republicat, cu modificările și completările ulterioare, angajatorul are obligația să stabilească organizarea şi funcţionarea unităţii;
Ȋn temeiul Legii nr. 52/2003 privind transparența decizională ȋn administrația publică, republicată, cu modificările si actualizările ulterioare şi ținând cont de faptul că Regulamentul de Organizare și Funcționare (ROF) este un instrument de conducere care descrie structura unei organizații, prezentând pe diferitele ei componente atribuții, competenţe, niveluri de autoritate, responsabilități, mecanisme de relații;
Menționând faptul că în principal, prin prezentul Regulament au fost actualizate, redefinite şi reaşezate limitele de competenţă și atribuţiile compartimentelor, urmare a modificărilor legislative şi având în vedere cele expuse, supun dezbaterii Consiliului Local, proiectul de hotărâre privind aprobarea Regulamentului de Organizare și Funcționare a aparatului de specialitate al Primarului Comunei Ghiroda, județul Timiş, conform Anexei la prezentul referat de aprobare.

